aasta algas vingelt ja peenelt ning üsna vaikselt, millele järgnes (pea üle aasta) allergiahoog. teagi, mis tooni see aastaks seab. et pill tuleb ikka pika ilu peale? positiivse noodina tähendab tegelikult kergelt nohune nina ja vett jooksvad silmad, et nädal on trennivaba, mis omakorda tähendab kogunenud väsimusest väljapuhkamist, milleks muidu  aega ei raatsi leida. see omakorda tähendab, et uneaeg on tund-paar lühem kui tavaliselt. lisada siia ka tõik, et kodus puudub paariks nädalaks võrk, ongi tulemuseks, et järsku jääb aega üle lisaks ajakirjadele ka raamatu lugemiseks, jõuab õhtu jooksul 2-3 filmi läbi kedrata ja filmirullgi hakkab vaikselt täis saama.